CELEX: C2005/205/58
Language: fi
Date: 2005-08-20 00:00:00
Title: Asia T-236/05: Willem Aldershoffin 17.6.2005 Euroopan yhteisöjen komissiota vastaan nostama kanne

20.8.2005   
            
            
               FI
            
            
               Euroopan unionin virallinen lehti
            
            
               C 205/32
            
         Willem Aldershoffin 17.6.2005 Euroopan yhteisöjen komissiota vastaan nostama kanne
   (Asia T-236/05)
   (2005/C 205/58)
   Oikeudenkäyntikieli: ranska
   Willem Aldershoff, kotipaikka Bryssel, on nostanut 17.6.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastien Orlandi, Xavier Martin, Albert Coolen, Jean-Noël Louis ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa päätöksen, jolla vahvistettiin hänen urakehitystään kaudella 1.1.2003–31.12.2003 koskeva kertomus,
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vetoaa kanteensa tueksi ensin siihen, että on tapahtunut ilmeinen arviointivirhe, koska hänen tehokkuuttaan ei ole arvioitu poikkeuksellisen hyväksi tai erittäin hyväksi, vaikka hän on saavuttanut ja jopa ylittänyt tavoitteensa huolimatta hänen työpaikalla kohtaamistaan erityisistä vaikeuksista.
   Seuraavaksi kantaja vetoaa yhtäältä riidanalaisen kertomuksen kommenttien, joista hänen mukaansa ilmenee kehitystä parempaan, koska hän ylitti tavoitteensa, ja toisaalta hänelle annettujen arvosanojen, jotka hänen mukaansa ovat keskitasoa alempia, välillä.
   Lopuksi kantaja vetoaa siihen, ettei päätöstä ole asianmukaisesti perusteltu.